ཀུན་གྱི་ངང་། ཡེ་ནས་རྣམ་པར་དག་པའི་སྤྱོད་ཡུལ་
ལ། གཤེན་དང་མི་གཤེན་མེད་དེ་སྐལ་ཅན་དབང༌། བདག་དང་གཞན་དུ་བརྟགས་
པས་མུ་སྟེགས་འཁྲུལ་པའི་ལམ། བྱིས་པ་བསླུ་ཕྱིར་བྱིས་པའི་བོན་ལ་འཛུད། ཕྱིན་པའི་
དུས་མེད་རྟོགས་པའི་མཐའ་ཡང་མེད། སྟོང་པའི་སྟོང་པ་ནོར་བུ་རིན་ཆེན་བཞིན།
དམིགས་པ་མེད་ཅིང་འགྱུར་བར་མི་བྱེད་པར། རང་བཞིན་གཞན་དུ་འཇུག་ན་འཁྲུལ་
པའི་ནད་ཆེ་སྟེ། བཙལ་བར་འདོད་པས་རི་དྭགས་སྨྲིག་ཆུར་བསྙེགས་པ་ལྟར། རང་
བཞིན་དམིགས་པ་རེ་བ་ཐམས་ཅད་སྐོང་། བདག་ཡིན་གཞན་ནས་མི་འབྱུང་ལེགས་
པ་ཆེ། དྲན་དང་ཤེས་བཞིན་གདའ་འམ་སྙིང་པོ་བསྟན། བླ་མེད་བྱང་ཆུབ་སྙིང་པོ་
འགྲོ་བའི་ལམ། ད་ལྟའི་ཡུལ་ཏེ་བོན་སྐུ་ཐོབ་པ་མེད། བོན་སྐུ་མེད་པར་ཐོབ་པའི་
མིང་ཡང་མེད། གཤེན་རབ་ལྷ་དང་བོན་སྐུར་བསྟན་པས་ནོར། སངས་རྒྱས་གཞན་
ནས་ཐོབ་བྱེད་ནོར་བའི་ལམ། རང་རིག་གཡུང་དྲུང་སེམས་ཉིད་བོན་གྱི་སྐུ་ཐིགས་པ་
གཉིས་པའོ།། །།
ཁྱུང་ཆེན་ནམ་མཁའ་ལྡིང་སྟེ་འགྲོ་བ་བཞིན། གཡུང་དྲུང་སེམས་ནི་ཅི་ལ་ཡང་
ཉམས་ང་མེད། གཤེན་རབ་བདེན་པའི་སྤྱོད་ཡུལ་དག་པ་ལ། སྐྱེ་ཤི་འཕོ་བའི་གནས་
མེད་དེ་བཞིན་ཉིད། རྒྱ་མཚོ་ལྟ་བུར་སེམས་ཉིད་ཡེ་གནས་ལ། བོན་རྣམས་སྣ་ཚོགས་
28
888

སེམས་སྡེ།
རྩ་བའི་རྒྱུད་ཕྱི་མ།
མ་ལུས་འབྱུང་བའི་རྒྱུ། བཤད་པའི་ཚིག་ཏུ་བོན་ཀུན་ལས་བཏགས་པས། རྙེད་པར་
མི་འགྱུར་རང་གི་སེམས་ལས་མེད། འཁྲུལ་པ་རྣམས་ཀྱི་སྒོ་ཙམ་ཉིད་དུ་ནི། ཚིག་དང་
ཡི་གེར་བསྟན་ཏེ་བཤད་པ་ཡིན། རང་རིག་བྱང་ཆུབ་སྙིང་པོ་བོན་གྱི་དབྱིངས། བོན་
དབྱིངས་གཞན་ནས་མི་རྙེད་དེ་བཞིན་ཉིད། མཁས་པ་རྣམས་ཀྱི་དེ་བཞིན་ཤེས་པར་
བྱ་ཐིགས་པ་གསུམ་པའོ།། །།
མི་གནས་དམིགས་པ་མེད་ལ་མི་རྟོག་བོན་གྱི་ལམ། རྟོག་བསྒོམ་བོན་གྱི་སྐུ་ནི་ཁྱད་
པར་དོན་མེད་པས། རང་འབྱུང་ཡེ་ཤེས་མི་རྟོག་ཀུན་ཏུ་ཇི་བཞིན་གནས། བྱ་བྲལ་
ཡུལ་ལ་མི་གནས་གཉེན་པོས་བཅོས་སུ་མེད། ལྷག་པའི་དོན་མེད་འདི་ཡི་རང་བཞིན་
ལས། སྐུ་ནི་རང་འབྱུང་བོན་སྐུ་བས་གཞན་ན་མེད། མངོན་སུམ་ཀུན་ཏུ་མི་རྟོག་
ཡངས་པའི་སྙིང་པོ་ལས། རྟག་ཏུ་འདུག་པར་འདོད་པའི་སྒོམ་མཁན་དེ། རྣམ་དག་
ལམ་དེར་ཞུགས་ན་མཉམ་པའི་རྒྱལ་པོ་ཐོབ། གང་ལ་ཐོབ་པར་མི་རིགས་བཤད་པ་
ཀུན་དང་བྲལ། བོན་དང་བོན་བཞིན་རྟག་ཏུ་འདྲེན་པའི་དབྱེར་མེད་ལ། བོན་ཉིད་
དོན་དམ་ལྷག་པའི་གནས་ཤེས་བཤད་པ་མིན། བྱང་ཆུབ་ལམ་དེ་རྟོག་པས་བརྟགས་
པས་ཐོབ་པ་མེད། བྱང་ཆུབ་ལ་ཆེན་ཚིག་གི་མཐའ་ལས་འདས། འདི་དང་ཤེས་
འདྲེན་པ་ཐམས་ཅད་མཁྱེན། མི་ཕྱེད་རྟག་པར་བཞུགས་ཕྱིར་བསམ་པ་ཀུན་དང་
བྲལ། དེ་ཉིད་དེ་བཞིན་ཉིད་ལ་རྟག་ཏུ་གཞུགས་པ་ཡིན་ཐིགས་པ་བཞི་པའོ།།
ལམ་མེད་ལམ་དུ་བཞུགས་ཏེ་འཁྲུལ་པའི་ནད་ཆེན་ཏེ། བཙལ་བ་འདོད་པས་རི་
དྭགས་སྨྲིག་སྒྱུ་བསྙེགས་པ་འདྲ། རྙེད་པའི་ཡུལ་མེད་བཙལ་བས་དེ་ཉིད་མི་འབྱུང་
ཞིང༌། གང་ལ་ཡང་མ་ཆགས་ཡེ་ཤེས་དབྱིངས་འདས་ཕྱིར། ས་བཅུ་ལྟོས་པས་གནས་
སྤངས་བླ་མེད་འགྲིབ་པ་མེད། དེ་ཕྱིར་དད་པས་བརྩོན་ལ་བསྒོམ་པར་བྱ། མི་བཏང་
རང་བཞིན་ཉིད་ཀྱིས་དྲན་པ་ཤིན་ཏུ་བསྐྱེད། མི་གཡོ་རང་བཞིན་གནས་པ་སྨན་ཆེན་
29

གསུང་རབ་སྒོ་མཛོད་རིན་པོ་ཆེའི་གླེགས་བམ།
137
མ་བྱས་ན། མཐོ་རིས་བགྲོད་པའི་རྒྱུད་ལས་ཉོན་མོངས་ཟིན་པར་འགྱུར་ཐིགས་པ་ལྔ་
པའོ།། །།
ལམ་མེད་ལམ་ཆེན་འདོད་པས་འབྲས་བུ་མི་རྙེད་དེ། ཆུས་གདུང་གླང་ཆེན་སྨྲིག་
ཆུ་བསྙིགས་པ་འདྲ། བསྐལ་པར་བགྲོད་ཀྱང་རྙེད་པར་རབ་ཏུ་དཀའ། རྒྱ་ཆེ་རབ་
ཟབ་ཐེག་ཆེན་རྒྱ་མཚོའི་དོན། མི་གནས་མཉམ་པ་ཆེན་པོའི་ཀློང་དུ་གནས། མི་རྟོག་
བཏང་སྙོམས་ངང་དུ་རབ་བཞག་པ། མི་གཟུང་མི་འཇིགས་བསྒོམ་པའི་ཡུལ་ལས་
འདས། རྟོག་མེད་བཏང་སྙོམས་ངང་དུ་རབ་བཞགས་པས། དེ་ཉིད་ཡིན་ཏེ་བཞིན་
དུ་ཅི་ཡང་མེད། འཛིན་པའི་བཟུང་བས་སྤང་བས་མ་བཟུང་གཟུང་། བོན་གྱི་སྐུ་ནི་
ཡེ་ནས་མཚོན་དུ་མེད། དེ་བཞིན་དབྱིངས་ལས་བཅོས་མེད་དེ་བཞིན་འདའ། སེམས་
དང་བོན་སྐུ་དབྱིངས་སུ་གཅིག་པའི་ཕྱིར། དོན་དང་ལས་ཡིན་བསྒོམ་པས་གང་ཡང་
འགྲུབ་ཐིགས་པ་དྲུག་པའོ། །།
སྣང་སྲིད་ཡེ་རྒྱས་བཏབ་ནས་གཅིག་པུར་གཞུག །ལྷུན་རྫོགས་ཐབས་མཁས་འཁོར་
བའི་ལྟོ་བ་ཅན། ཁྱུང་དང་སེང་གེའི་བུ་དང་རྒྱལ་པོའི་བུ། མངལ་ནས་གཉེན་པོའི་
ཚུལ་དུ་གཞན་ཟིལ་ནོན། གཉེན་པོར་མ་སྒྲུབ་ཡེ་ནས་གཉེན་པོར་གནས། མི་གནས་
གནས་པ་མེད་པའི་དམིགས་མེད་ལམ། རྒྱུ་འབྲས་གཉིས་མེད་མཉམ་པའི་སྙིང་པོ་
འདི། འཁོར་བ་མྱ་ངན་འདས་པའི་གཉེན་པོ་ཡིན། གཉེན་པོར་མ་གྲུབ་ཡེ་ནས་
གཉེན་པོར་གནས། འཕུར་ཤེས་བྱ་ནི་སྒོང་བཅག་མཁའ་ལ་འཕྱོ། ལུང་ལ་མི་ལྟོས་ཡི་
གེ་མཚོན་མེད་པས། ཉེ་ལམ་བདེ་རྫོགས་བྱ་བྲལ་ལྷུན་གྲུབ་ཉིད། འཇུག་སྒོ་ལམ་ལ་མི་
ལྟོས་སངས་རྒྱས་ཡིན། ཁྱུང་ཆེན་གཤོག་རྒྱས་མཁའ་ལ་གནས་པ་ལྟར། ཐེག་པ་ཀུན་
རྒྱས་བླ་མེད་ཡངས་པའི་ས་ཐིགས་པ་བདུན་པའོ།། །།
ཁྱུང་ཕྲུག་སྒོང་ངའི་ནང་ནས་ལུས་རྒྱས་བཞིན། སྐྱེ་མེད་དེ་བཞིན་ཉིད་ཀྱི་རང་
30

སེམས་སྡེ།
རྩ་བའི་རྒྱུད་ཕྱི་མ།
བཞིན་ཉིད། དོན་ཉིད་ཐིག་ལེའི་ཀློང་དུ་དེ་བཞིན་རྒྱས། བྱ་བྱེད་མེད་པའི་བོན་ཉིད་
མ་མཐོང་པར། བླ་མེད་བདེ་བའི་བོན་སྐུ་ཐོབ་མི་སྲིད། ཐིགས་པ་བརྒྱད་པའོ། །
ཀུན་འདུས་ཀུན་སློང་ཀུན་གྱི་ཡིད་བཞིན་ནོར། མི་དམིགས་མི་སྐྱེ་མི་འགག་སྣང་བ་
མེད། སངས་རྒྱས་མི་འཚོལ་གཤེན་རབ་མི་བསམ་ན། ཐམས་ཅད་ལྷུན་གྱིས་གྲུབ་
པས་བྱེ་བྲག་མེད། ཡེ་ནས་གཤེན་རབ་ལྷུན་གྲུབ་འཛིན་རྟོག་པས། གནས་མེད་དེ་
ལ་མི་གནས་གནས་དང་བྲལ། ལམ་མེད་ལམ་དུ་འདོད་པས་འགྲོ་བ་འཁྲུལ། འབྲས་
བུ་ཐོབ་རེ་འདོད་པས་དོན་མི་མཐོང་། ཡང་དག་མཐའ་ལས་༼ལས་སྙགས་པས་ལུགས་
དང་བྲལ་མཆན་༽སྙེགས་པས་དོན་དང་གོལ། དེ་བཞིན་དབྱིངས་སུ་འདོད་པས་དེ་མི་
རྙེད། འདོད་ཡོན་ཉོན་མོངས་སྤངས་པས་བྱང་ཆུབ་མེན། འཁོར་བ་རྒྱབ་ཕྱོགས་མྱ་
ངན་ཡོངས་མི་འདའ། ས་དང་ཕྱི་རོལ་ཕྱིན་ལམ་ཟད་མཐའ་མེད། སྣང་སྲིད་ཕྱག་རྒྱ་
བསྒོམ་པས་སངས་མི་རྒྱས་ཐིགས་པ་དགུ་པའོ།། །།
བྱང་ཆུབ་སེམས་ལུང་ཡང་དག་དམ་པའི་ལུང་། ལུང་རྒྱལ་འདི་ཡིས་གཏན་ལ་མ་
ཕེབས་ན། ཚིག་འཆལ་མི་འཆོར་སྨྲ་བས་དོན་མི་རྙེད། གང་ལ་ཡང་མི་གནས་ཉིད་
ཀྱང་དེས་ཀྱང་འདས། སྨྲིག་སྒྱུ་ཆུ་རུ་མཐོང་ནས་བསྙེགས་པས་ཆུ་མི་རྙེད། བདེན་པ་
གཉིས་འཛིན་ཡི་གེ་དོན་མི་རྙེད། འཕུར་ཤེས་བྱ་ཡི་རྒྱལ་པོའི་ཕྲུ་གུ་ལྟར། གཞན་ནས་
མི་རྙེད་ཡེ་ནས་དེ་བཞིན་ཉིད།། ཚད་མས་མི་གཞིག་ལུང་གི་ཚད་མ་ཡིན། འཁྲུལ་
པའི་ཚད་མས་རྟོག་པའི་ལུང་ལས་ཕབ། བྱིས་པ་བསླུ་བའི་བོན་ལ་དེ་ཡོད་པས། བླ་
མེད་ལམ་འདི་དོན་འདི་མི་དགོས་ཚད་མའི་ལུང་། ཤེས་རབ་ཆུང་བས་འདི་དཔོགས་
ལམ་བགྲོད་བྱེད། འདི་འདོད་པ་ལ་མི་གནས་སྟེགས་པའི་རླུང་། ཡང་དག་མི་སྲིད་
བྱང་ཆུབ་གཏིང་ནས་མེད། ཀུན་ཁྱབ་ཡེ་སངས་རྒྱས་ཏེ་སྒོ་ཕུགས་མེད་ཐེག་པ་བཅུ་
པའོ།། །།
31

གསུང་རབ་སྒོ་མཛོད་རིན་པོ་ཆེའི་གླེགས་བམ། 137
གཡུང་དྲུང་སྐྱེ་འགག་མེད་པ་ཁོ་ན་ཉིད། འཇུག་ལྟ་སྲུང་འཛིན་ཕྱིན་རྫོགས་ས་
རྫོགས་ཤིང་། ཕྱག་རྒྱ་ལྷ་ཡི་དཀྱིལ་འཁོར་ཀུན་རྫོགས་པས། རང་བཞིན་ཉིད་ཀྱིས་ཡེ་
ནས་རྫོགས་པ་ལ། བཙལ་ནས་བསྡུས་ཏེ་རྫོགས་པ་མ་ཡིན་པའོ། ལྷུན་རྫོགས་ཐ་སྙད་
ཡོངས་ལ་མ་ཡིན་པས། གཟུགས་སྐུ་ཅིར་ཡང་སྣང་བས་རང་བཞིན་རྫོགས། ཀུན་
རྫོགས་སྙིང་པོ་འདི་ནི་ནོར་བུའི་ཚུལ། འདི་ཉིད་མ་མཐོང་བའི་བོན་པོ་ནི། རྒྱ་མཚོ་
གངྒའི་འགྲམ་དུ་སྐོམ་གྲིར་ཤི་བཞིན་ནོ་ཐིགས་པ་བཅུ་གཅིག་པའོ།། །།
རྣམ་པར་མི་རྟོག་ཡེ་ཤེས་སྙིང་པོ་འདི། ཐིགས་པ་ཡོངས་ཀྱི་བོན་ལ་སྦས་པ་མེད།
བགྲོད་བརྩོལ་ལམ་ལ་སྦྱངས་པས་རྙེད་མི་འགྱུར། མི་ལེན་མི་སྤོང་གཡུང་དྲུང་སྤྱོད་
པ་ལ། རྣམ་པ་ཀུན་ཏུ་རང་བཞིན་ཅི་བཞིན་གནས། བོན་རྣམས་རོ་གཅིག་སྒོམ་པས་
གཉིས་སུ་མེད། སེམས་ཉིད་ཡེ་ནས་བོན་ཉིད་ཁོ་ནར་བས། རང་འབྱུང་ཡེ་ཤེས་ནམ་
མཁའ་ལྟ་བུའི་ཡུལ། དེ་ཉིད་གཞན་ནས་རྟོགས་རྙེད་ག་ལ་གྱུར། རྨི་ལམ་བདེ་སྡུག་
སད་ནས་ག་ལ་ཡོད། རྟོགས་དང་མི་རྟོགས་ཤེས་རིག་ངང་དུ་མཉམ། ནམ་མཁའི་
མཚན་མེད་བསྒོམ་པ་ག་ལ་འགྱུར། སེམས་ཉིད་མ་བསྐྱེད་བསྒོམ་པའི་ཐ་སྙད་སྤོང་།
བཏང་སྙོམས་ཆེན་པོར་མ་བཅོས་ངང་བཞག་པ། བསྒོམ་པའི་རྒྱལ་པོ་བློ་དམན་སྤྱོད་
ཡུལ་མེན་ཐིགས་པ་བཅུ་གཉིས་པའོ།། །།
པ་པོ་ལུང་
དམིགས་པའི་གཟའ་གཏད་ཞི་བའི་བྱང་ཆུབ་ལ། ཡེ་ཤེས་རིག་པས་བོན་ཉིད་སྒོམ་
མི་བྱ། ཏིང་འཛིན་རོ་ལ་ཆགས་མེད་ཐིག་ལེར་དག །གར་མཁན་རོལ་མོ་སྣ་ཚོགས་
བསྒྱུར་བ་ཡང་། ལུས་ལ་མ་བཀོད་གཞན་གྱི་ཡིད་སྡུག་ལྟར། ཐབས་ཀྱི་རྒྱལ་པོ་
གི་སྙིང་པོ་འདི། ངོ་བོ་ཉིད་ལས་མ་གཡོས་ཀུན་གྱི་འབྲས། བསྒྲུབས་པས་གྲུབ་པའི་
འབྲས་བུ་ཀུན་ཡིད་ཚིམ་ཐིགས་པ་བཅུ་གསུམ་པའོ།། །།
སྒྲིབ་པས་༼པས་སྦྱོང་བྱེད་བོན་སྤོང་ལས་སྒྲིབ་བྲལ་༽ནོན་དང་བོན་སྤོང་ལམ་གྱི་སྒྲིབ་པ་
32
32

སེམས་སྡེ།
རྩ་བའི་རྒྱུད་ཕྱི་མ།
འཕྲ། རྟེན་ཅིང་འབྲེལ་བར་འབྱུང་བ་འདིའི་སྙིང་མི་རྙེད། བོན་ཉིད་ཚིག་གི་ཚོགས་
ཡང་དག་པར་འགྱུར། སྙིང་རྗེའི་རྒྱུན་ཆད་སེམས་ཅན་མ་མཐོང་སེམས་ཅན་མེད།
ཐམས་ཅད་མཉམ་ཉིད་གཤེན་ལྷ་དཀར་པོའི་སྐུ། གཉིས་མེད་དེ་བཞིན་ཉིད་དུ་
གཅིག་པའི་བོན་ཉིད་ཡིན། རྟོག་པ་ཅན་གྱི་བོན་མེན་གཉེན་པོས་བཅོས་སུ་མེད། ཏིང་
འཛིན་རྟོག་པས་བསྒོམ་པའི་བཟུང་ཡུལ་བྲལ། ཤེས་རབ་གསུམ་གྱིས་འདི་ལས་སྦྱང་
རྒྱུ་ག་ལ་ཡོད་༼བདེན་པའི་བཟུངས་པས་བསྒོམ་ཡུལ་བྲལ་༽ཐིགས་པ་བཅུ་བཞི་པའོ། །།
ཐམས་ཅད་མཉམ་པའི་དཀྱིལ་འཁོར་ཀུན་གྱི་རང་བཞིན་ལ། རང་འབྱུང་ཡེ་ཤེས་
དེ་ལ་འཕྱོ་བ་ཡིན་པ་ནི། སོ་སོ་མ་ཡིན་རྒྱུ་འབྲས་གཅིག་པའི་ངང་སྟེ་རྣམ་པར་དག །
ཐུགས་རྗེ་བྱིན་གྱིས་རླབས་ཆེན་ཉིད་གྱུར་པའི། ཐམས་ཅད་ཤེས་རབ་མཆོག་ཏུ་མ་
གྱུར་གང་ཡང་མེད། ཅི་ཡང་མི་བསྲུང་མི་དགོས་སྒོམ་མི་དགོས། འདི་ལ་དཔྱད་པ་མི་
དགོས་འདི་ལ་གཞན་མི་དགོས། ཐམས་ཅད་ནད་གསོ་སྨན་པའི་རྒྱལ་པོ་ཡིན་ཐིགས་
པ་བཅོ་ལྔ་པའོ།། །།
དངོས་མེད་བདག་མེད་ཡེ་མཁྱེན་རང་རིག་ཐུགས་ཉིད་དེ། དུག་གསུམ་དུག་ལྔ་ཡེ་
ནས་དག་པའི་སྨན་པ་ཆེན་པོ་ལ། ཇི་བཞིན་རང་བཞིན་གནས་པའི་སྨན་པ་མ་བྱས་ན།
འཁྲུལ་རྟོག་ལམ་ལ་གནས་པའི་ཐེག་དམན་རྣམས། དུག་གསུམ་དུག་ལྔ་ནད་ཀྱི་གསོ་
བའི་ཀླགས་ཀྱང་མེད། ཡེ་ནས་ས་རྫོགས་ལམ་གྱིས་བགྲོད་པ་གདོད་ནས་དག །བོན་
སྐུ་གདོད་ནས་ཐོབ་ཟིན་ཐོབ་བྱ་ཅི་ཡང་མེད། ཚིག་གིས་མི་ཕེབས་དབྱིབས་དང་ཁ་
དོག་མེད། བསྟན་ཅིང་བརྟགས་པར་དཀའ་ལ་བརྗོད་དུ་མེད། མི་དམིགས་མི་གནས་
བསམ་པ་ཀུན་དང་བྲལ་བ་ཡིན་ཐིགས་པ་བཅུ་དྲུག་པའོ།། །།
འདི་ཞེས་བསྟན་པའི་ལེའུ་སྟེ་དོན་མེད་གཅིག་མེད་དུ་མ་མེད། བདག་དང་གཞན་
དུ་བྲལ་བའི་བོན་མཁན་རིན་ཆེན་མཛོད། གཅིག་ཏུ་ལྷུན་གྱིས་གྲུབ་པས་སེམས་ཉིད་
33

གསུང་རབ་སྒོ་མཛོད་རིན་པོ་ཆེའི་གླེགས་བམ། 137
ཅན། གཡུང་དྲུང་ལྟ་བ་ཀུན་གྱི་བདག་ཉིད་གཙོ་བོ་འདི། རླབས་ཆེན་ཁམས་གསུམ་
འགུལ་བ་ཀུན་བསད་ཀྱང་།
དག །སྲོག་མེད་སྲོག་བཅད་དབྱིངས་ཀྱི་ནམ་མཁའ་གཅིག་པས་ན། ནམ་མཁའི་
རང་འབྱུང་མཁའ་ཀློང་དག་པའི་དབྱིངས་སུ་རྣམ་པར་
དབྱིངས་ལ་དབྱིངས་ཉིད་རོལ་པ་མཛད། ཁམས་གསུམ་ཀུན་བསད་ཞིང་དུ་མི་སྐྱོད་
དག་པ་ཡིན། དགེ་དང་སྡིག་ཏུ་མཐོང་བའི་བོན་ལ་གང་སྤྱོད་པ། བོན་ལམ་དེ་ནི་བླ་
མེད་བསྐལ་པའི་མཐར་ཡང་མིན། རྙེད་པར་མི་འགྱུར་བྱ་རྗེས་ཚོལ་འདྲ་ཡིན་ཐིགས་
པ་བཅུ་བདུན་པའོ། །།
གང་ཡང་ཤེས་པར་མི་འགྱུར་ཅིར་ཡང་ཤེས་མེད་ལ། རྣམ་པ་དེ་བཞིན་མ་ཡིན་
དེ་ཡིན་དེ་མ་ཡིན། གཞན་ནས་ཡོད་སྤོང་མ་ཡིན་ཡེ་ནས་དེ་བཞིན་ཉིད། ཡེ་ཤེས་མི་
གནས་གནས་པ་དེ་ཉིད་ཡུལ་ཡང་མེད། རྟག་མཐའ་མི་རྟག་མཐའ་གཉིས་འཇིག་
པའི་ལམ། མཐའ་མེད་མཐའ་ལ་སྤྱོད་པས་དབུས་མི་མཐོང་། བསམ་གཏན་ཉིད་ལ་
འཇུག་པ་ཡང་། འཇུག་སྒོམ་ལམ་སྒོམ་གཞན་ཟད་གཅིག་ཆར་འཇུག །དབང་པོ་
བརྟུལ་པོ་མ་རབ་རིམ་གྱིས་འཇུག །དམ་པ་གཅིག་ཆར་དེ་བཞིན་ཉིད་གནས་པ་ཡི།
རིམ་གྱིས་གནས་པའི་སྒྲིབ་པ་ཆེན་པོར་གསུངས་ཐིགས་པ་བཅོ་བརྒྱད་པའོ། །།
དུག་གི་རིག་པ་ཤེས་པ་ཡིས་ནི་དུག་མཐོང་ན། ཟ་བར་མི་བྱེད་དེས་ནི་སྐྲགས་པར་
བྱེད། ཁོང་དུ་མི་བཏང་ལྷན་གཅིག་གནས་མི་བྱེད། ལྟ་ངན་སྤྱོད་པ་ཞིབ་པའི་ཐེག་
དམན་རྣམས། ས་བཅུ་ཐེག་པ་ཆེན་པོའི་ལམ་སྤྱོད་པ། རྒྱུ་འབྲས་ཐེག་པ་མཉམ་ཉིད་
མཆོག་གི་ལམ། ལམ་གྲོལ་མཉམ་ནས་སྒྲོས་དང་སྐུར་ཞི་བའི། ཡེ་ནས་བྱར་མེད་འདི་
དོན་མཐོང་པ་ན། འཇུག་པར་མི་འགྱུར་དེས་ནི་སྐྲགས་འགྱུར་ནས། ཆུད་པར་མི་
བྱེད་ལྷན་གཅིག་འགྲོག་མི་བྱེད་ཐིགས་པ་བཅུ་དགུ་པའོ།། །།
ལྟ་བ་བཟང་སྟེ་ཡེ་ཁྱབ་ཀུན་ལ་བདལ། སྤྱོད་པ་བཟང་སྟེ་ཆུས་གདུང་གླང་ཆེན་
34

སེམས་སྡེ།
རྩ་བའི་རྒྱུད་ཕྱི་མ།
བཞིན། ཅི་ལ་ཡང་མི་སྤྱོད་དེ་ནི་བདེ་བར་གནས། ཕྱི་དང་ནང་མེད་ཡེ་ཤེས་ཡངས་
པའི་མཁའ། དུས་གསུམ་དུས་མེད་གཅིག་སྟེ་ཁྱད་པར་མེད། སྔོན་མེད་ཕྱི་མེད་གདོད་
ནས་དག་པ་ཡིན། ལྟ་བས་ལྟར་མེད་ལྟར་བའི་ཚིག་ལས་འདས། ཡིད་ཀྱིས་འཇོག་
མེད་བསྒོམ་པ་ཆེན་པོའི་ཀློང་། གདོད་ནས་དག་པས་བདུད་རྩི་དེ་ལྟར་གནས